14 septembrie 2025

**Comunicat de presă**

Distrigaz Sud Rețele aduce următoarele precizări cu privire la întreruperea temporară a alimentării cu gaze naturale **pentru un imobil amplasat pe Calea Moșilor, din sectorul 2 al municipiului București:**

Ca urmare a unui accident auto survenit pe Calea Moșilor, din sectorul 2 al municipiului București, s-a produs o avarie asupra unui element al rețelei de distribuție a gazelor naturale. Ca urmare a acestui incident, **Distrigaz Sud Rețele** **a sistat alimentarea cu gaze naturale pentru imobilul al cărui branșament a fost afectat, astăzi, 14 septembrie 2025,** **începând cu ora 17:20**.

Echipele Distrigaz Sud Rețele au fost prezente la fața locului unde au realizat controlul DPG, nedepistând pierderi de gaze, și au remediat defectul, astfel că, **alimentarea cu gaze naturale a clientului afectat s-a reluat astăzi, 14 septembrie 2025, la ora 20:00.**

După reluarea alimentării cu gaze naturale, în cazul în care clienții simt miros de gaze, sunt rugați **să apeleze Centrul de Apeluri și Depanaj Urgențe Gaze la numerele de telefon: 021 9281, 031 9031 sau 0800 877 778, să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de 50 de ani în acest domeniu, având 2.270.000 clienți, circa 23.800 km rețea și 2.842 de angajați. Distrigaz Sud Rețele operează rețeaua de distribuție de gaze naturale în 1.398 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și în Municipiul București.*